ธรรมนัส ส่งทนาย แจ้ง ปอท.โดนปลอมทวิตเตอร์ ต่อว่ารบ.พาดพิง บิ๊กตู่
ร.อ.ธรรมนัส พรหมเผ่า รมช.เกษตรและสหกรณ์ ส่ง ทนายเข้าแจ้ง ปอท.โดนปลอมทวิตเตอร์ ด่าการบริหารงานของรัฐบาล พาดพึงถึง บิ๊กตู่ ชี้ ทำให้เสื่อมเสียชื่อเสียงตนเองวันที่ 8 เม.ย. ที่บก.ปอท. นายอนุรักษ์ วิจิตรพันธ์ ทนายความที่รับมอบอำนาจ จาก ร.อ.ธรรมนัส พรหมเผ่า รมช.เกษตรและสหกรณ์ นำเอกสารหลักฐานเข้าแจ้งความกับ พ.ต.ท.กฤช เสนีย์วงศ์ ณ อยุธยา รอง ผกก.(สอบสวน) กก.3 บก.ปอท.ให้ดำเนินคดีกับผู้ที่สร้างบัญชีทวิตเตอร์ปลอมเป็น ร.อ.ธรรมนัส และนำไปโพสต์ข้อความที่ไม่เหมาะสมจนสร้างความเสียหายกับชื่อเสียงของตนเองนายอนุรักษ์ กล่าวว่า เมื่อวันที่ 7 เม.ย.ที่ผ่านมา ร.อ.ธรรมนัส พบว่า มีบัญชีทวิตเตอร์รายหนึ่งปลอมเป็นตัวเองขึ้นมาชื่อ ธรรมนัส พรหมเผ่า และโพสต์ข้อความต่อว่าการบริหารประเทศของรัฐบาล พาดพิงถึง พล.อ.ประยุทธ์ จันทร์โอชา นายกรัฐมนตรี ขณะที่ทวิตเตอร์ส่วนตัวของจริง ชื่อ Capt. Thammanat โดยจะใช้รูปโปรไฟล์เป็นพื้นหลังสีฟ้า รูปหน้าปกเป็นพระบรมวงศานุวงศ์ร.อ.ธรรมนัส จึงมอบอำนาจให้ตนมาแจ้งความดำเนินคดีเนื่องจากการกระทำดังกล่าวทำให้เกิดความเสื่อมเสียต่อชื่อเสียง และตรวจสอบหาตัวผู้สร้างบัญชีรายดังกล่าวในวันนี้ ทั้งนี้พบว่าผู้ใช้ทวิตเตอร์รายนี้ได้ปิดตัวหนีไปแล้ว อย่างไรก็ตามคาดว่า คนร้ายไม่น่าจะเป็นคนเดียวกับที่เคยปลอมเฟซบุ๊ก และแอปพลิเคชันไลน์ของ ร.อ.ธรรมนัส ไปยืมเงินคนใกล้ชิด หากพบผู้กระทำผิดอีกก็จะแจ้งความดำเนินคดีทุกราย นายอนุรักษ์ กล่าวเบื้องต้น เจ้าหน้าที่สอบปากคำผู้ร้องทุกข์พร้อมตรวจสอบเอกสารหลักฐานที่นำมามอบก่อนรายงานผู้บังคับบัญชาพิจารณาสั่งการตามขั้นตอนต่อไป
ร.อ.ธรรมนัส พรหมเผ่า รมช.เกษตรและสหกรณ์ ส่งทนายเข้าแจ้ง ปอท.โดนปลอมทวิตเตอร์ ด่าการบริหารงานของรัฐบาล พาดพึงถึง บิ๊กตู่ ชี้ ทำให้เสื่อมเสียชื่อเสียงตนเอง 
ธรรมนัส พรหมเผ่า,ปลอมทวิตเตอร์,ต่อว่าบริหารงานรัฐบาล,แจ้งความปอท.,รมช.เกษตรและสหกรณ์,พาดพิงบิ๊กตู่,ข่าวทั่วไป